CELEX: 62013CN0535
Language: el
Date: 2013-10-10 00:00:00
Title: Υπόθεση C-535/13: Αίτηση για την έκδοση προδικαστικής αποφάσεως, την οποία υπέβαλε το Πρωτοδικείο Αθηνών (Ελλάδα) την 10η Οκτωβρίου 2013 — Honda Giken Kogyo Kabushiki Kaisha κατά Μαρίας Πατμανίδη Α.Ε.

21.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 377/6
            
         Αίτηση για την έκδοση προδικαστικής αποφάσεως, την οποία υπέβαλε το Πρωτοδικείο Αθηνών (Ελλάδα) την 10η Οκτωβρίου 2013 — Honda Giken Kogyo Kabushiki Kaisha κατά Μαρίας Πατμανίδη Α.Ε.
   (Υπόθεση C-535/13)
   2013/C 377/13
   Γλώσσα διαδικασίας: η ελληνική
   
      Αιτούν δικαστήριο
   
   Πρωτοδικείο Αθηνών
   
      Διάδικοι στην υπόθεση της κύριας δίκης
   
   
      Ενάγουσα: Honda Giken Kogyo Kabushiki Kaisha
   
      Εναγόμενη: Μαρία Πατμανίδη Α.Ε.
   
      Προδικαστικά ερωτήματα
   
   Πώς διαμορφώνεται το εύρος εφαρμογής των διατάξεων των άρθρων 7 της Οδηγίας 89/104/ΕΟΚ (1) (ήδη άρθρου 7 της οδηγίας 2008/95/ΕΚ (2)) και 13 του Κανονισμού (ΕΚ) 40/94/ΕΚ (3) (ήδη άρθρου 13 του Κανονισμού 207/2009 (4)), αναφορικά με το δικαίωμα του δικαιούχου σήματος να απαγορεύει την παράλληλη εισαγωγή προϊόντων του στο έδαφος της Ε.Ε. και του Ε.Ο.Χ., που παρήχθησαν ή διατέθηκαν για πρώτη φορά στην αγορά σε χώρα εκτός της Ε.Ε. και του Ε.Ο.Χ., ιδίως όταν πρόκειται για προϊόντα στα οποία υπάρχει μεγάλο περιθώριο κέρδους και συμπίεσης τιμών, γεγονός που διαπιστώνεται και από μεγάλες διακυμάνσεις της τιμολογιακής πολιτικής, και/ή όπου οι παράλληλες εισαγωγές μπορούν να οδηγήσουν σε μεγάλες μειώσεις τιμών στον τελικό καταναλωτή προς όφελος αυτού και του ανταγωνισμού, όπως τα ανταλλακτικά μηχανοκίνητων οχημάτων παντός τύπου, υπό το φώς και την επίδραση μεμονωμένα και συνδυαστικά:
   α) των διατάξεων των άρθρων 101-102 ΣΛΕΕ, β) των διατάξεων των άρθρων I., XI.1 III.4 και ΧΧ στ. (δ) και εν γένει του Δικαίου της Συνθήκης GATT του 1994, και γ) των άρθρων I και XIV της Συμφωνίας GATT του 1994 και ειδικότερα αν τα τελευταία επεκτείνουν την εφαρμογή των διατάξεων των άρθρων 7 παρ. 1 της Οδηγίας 2008/95/ΕΚ και 13 παρ. 1 του Κανονισμού (ΕΚ) 207/2009 κανόνων σε προϊόντα, που διατίθενται στο εμπόριο στα κράτη μέλη της Συμφωνίας GATT του 1994, καθώς και αν τίθενται ζητήματα αμοιβαιότητας μεταξύ αυτών;
   
      (1)  Πρώτη Οδηγία 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ L 40 της 11.2.1989, σελ. 1-7)
   
      (2)  Οδηγία 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί σημάτων (EE L 299, σελ. 25-33)
   
      (3)  Κανονισμός (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (EE L 11 της 14.1.1994, σελ. 1-36)
   
      (4)  Κανονισμός (ΕΚ) αριθ. 207/2009 του Συμβουλίου, της 26ής Φεβρουαρίου 2009, για το κοινοτικό σήμα (ΕΕ L78,σελ. 1-42)